เรื่องร้องเรียน: แจ้งเปิดดนตรีดัง รบกวนการพักผ่อน มากครับ   เบสดังทีกระจกที่บ้าน สะเทือน จริงแล้วก็อด ทนอยู่ แต่ช่วงนี้ดังขึ้น มาก  แก้ไขชื่อร้านครับ J & P ติดตั้งเครื่องเสียง เลียบด่วนกาญจนาภิเษก แขวงแสมดำ เขตบางขุนเทียน กทม. ไม่ใช่ฟาร์มเพาะเพื่อน  ให้เค้าทำมาหากิน แต่ให้ลดเสียงลง ครึ่งนึง ก็ok. ครับ
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล ได้ดำเนินการตรวจสอบ ร้าน J&P โฮมช๊อป ถนนเลียบด่วนกาญจนาภิเษก แขวงแสมดำ เขตบางขุนเทียน กรุงเทพฯ พบว่าเป็นสถานที่รับติดตั้งเครื่องเสียงรถยนต์ จากการตรวจสอบไม่พบว่ามีการทดลองเครื่องเสียงหรือการกระทำใดๆ ที่ส่งเสียงดังรบกวนจนก่อให้เกิดเหตุเดือดร้อนรำคาญ กรณีเหตุที่เสียงดังเกิดจากลูกค้านำรถยนต์มาทดลองเครื่องเสียง ซึ่งขณะนี้ไม่มีการกระทำดังกล่าวแล้ว เพื่อเป็นการป้องกันและแก้ไขปัญหาเหตุร้องทุกข์เรื่องเสียงดัง จึงได้ขอความร่วมมือผู้ประกอบการให้ระมัดระวังและห้ามกระทำการใดๆ จนก่อให้เกิดเหตุเดือดร้อนรำคาญรบกวนผู้พักอาศัยบริเวณใกล้เคียง ทั้งนี้ สำนักงานเขตบางขุนเทียนจักติดตามเรื่องร้องทุกข์กรณีนี้อย่างต่อเนื่อง ขอบคุณครับ
ความเห็นของผู้แจ้ง: ขอบคุณมากๆครับ เชื่อถือเจ้าหน้าที่มาก ขึ้นมากเลยครับ  5ดาวนะครับ มือไปแตะโดน4ดาว ขออภัยครับ
พื้นที่: แขวงแสมดำ เขตบางขุนเทียน กรุงเทพมหานคร